โครงงานคอมพิวเตอร์

เรื่องประวัติวัดไกลกังวล

ผู้จัดทำ

1.นางสาวจริยา จันทร เลขที่ 20

2.นางสาวดาริน กาฬษรเลขที่ 22

3.นางสาววรรณภา สว่างศรีเลขที่ 23

ชั้นมัธยมศึกษาปีที่6/1

อาจารย์ที่ปรึกษาโครงงาน

ครูณัชพล กาฬภักดี

ภาคเรียนที่2 ปีการศึกษา 2555

โรงเรียนบ่อกรุวิทยา อำเภอเดิมบางนางบวช

จังหวัดสุพรรณบุรี สำนักงานมัธยมศึกษาเขต 9

กิตติกรรมประกาศ

โครงงานคอมพิวเตอร์“ประวัติวัดไกลกังวล(เขาสารพัดดีศรีเจริญธรรม)”เป็นโครงงานประเภท งานพัฒนาสื่อเพื่อการศึกษาโดยการประยุกต์คอมพิวเตอร์มาใช้ในการนำเสนอข้อมูลของประวัติประวัติวัดไกลกังวล(เขาสารพัดดีศรีเจริญธรรม) และโครงงานนี้จะสำเร็จไปไม่ได้หากไม่ได้รับคำแนะนำจากคุณครูณัชพล และพระอธิการสำรวม สิริภทฺโท ที่ได้ให้ข้อมูลและแนะนำการเขียนหัวข้อต่างๆในเว็บ wikispacesเกี่ยวกับประวัติประวัติวัดไกลกังวล(เขาสารพัดดีศรีเจริญธรรม)นี้ ตลอดระยะเวลาการทำโครงงานนอกจากนี้ เรายังได้รับคำแนะนำจากเพื่อนอีกหลายคนในชั้นเรียน ที่ได้เป็นผู้สนับสนุนและแนะนำพวกเราให้รู้จักการสร้างเว็บwikispacesเกี่ยวกับประวัติประวัติวัดไกลกังวล(เขาสารพัดดีศรีเจริญธรรม)นี้ด้วยพวกเรา จึงขอขอบคุณมา ณ โอกาสนี้

นางสาวจริยา จันทร

นางสาวดาริน กาฬษร

นางสาววรรณภา สว่างศรี

สารบัญ

บทคัดย่อ1

บทที่1 บทนำ2

1.1ที่มาและความสำคัญ2

1.2วัตถุประสงค์3

1.3ขอบเขตของโครงงาน 3

1.4ประโยชน์ที่คาดว่าจะได้รับ 3

บทที่2 เอกสารที่เกี่ยวข้อง 4

2.1 ประวัติวัดไกลกังวล4

2.2 ผู้บอกประวัติความเป็นมาของวัด5-6

2.3 ความเชื่อเกี่ยวกับเขาสารพัดดี7

บทที่3 ขั้นตอนการดำเนินงาน8

บทที่4 ผลการศึกษาค้นคว้า 9

4.1ผลการศึกษาค้นคว้าและแนวปฏิบัติ 9

ผลการประเมิน10

บทที่5สรุปผลและอภิปรายผลการดำเนินงาน11

5.1 สรุปผล และอภิปรายผล11

5.2 ประโยชน์ที่ได้รับจากการทำโครงงานคอมพิวเตอร์ 11

5.3 ข้อเสนอแนะของการทำโครงงานคอมพิวเตอร์12

ภาคผนวก13-14

โครงงาน

เรื่องประวัติวัดไกลกังวล

ผู้จัดทำ

1.นางสาวจริยา จันทร ม.6/1 เลขที่ 20

2.นางสาวดาริน กาฬษรม.6/1 เลขที่ 22

3.นางสาววรรณภา สว่างศรีม.6/1 เลขที่ 23

บทคัดย่อ

สถานะปัจจุบัน

วัดไกลกังวลเป็นวัดราษฎร์ สังกัดนิกาย มหานิกาย ตั้งอยู่บนเขาสารพัดดี บ้านไร่สวนลาว เลขที่ 145 หมู่7 ตำบลบ้านเชี่ยน อำเภอหันคา จังหวัดชัยนาท 17130

ด้านตะวันตกติดกับเขาดินสอถัดจากเขาดินสอมาทางทิศตะวันออกเฉียงเหนือเป็นเขาหนองสอด ด้านเหนือเป็นหมู่บ้านบ้านไร่สวนลาว ส่วนทางทิศตะวันออก เป็นหมู่บ้านหนองทาระกู และคลองชลประทานอู่ทอง-มะข้ามเฒ่า

เนื้อที่ของวัดตาม สค.1 เลขที่ 202จำนวน 100 ไร่เศษ

ทิศเหนือยาว 10 เส้น ติดต่อบ้านนายนิล ดวงแก้ว

ทิศใต้ยาว 10 เส้น ติดต่อเขาสารพัดดี

ทิศตะวันออกยาว 10 เส้น ติดต่อบ่อซับน้ำ

ทิศตะวันตกยาว 10 เส้น ติดต่อเขาดินสอ

ยังมีที่ธรณีสงฆ์ เนื้อที่ 324 ไร่จากหลักฐานกองศาสนสมบัติ กรมการศาสนา ปี2521และได้ซื้อเพิ่มเติมเพื่อปลูกป่าถาวร และอนุรักษ์สัตว์ป่าราว 2400ไร่มีศาลา กุฏิ วิหาร พร้อมรับผู้ปฏิบัติจากทั่วทุกสารทิศ ครั้งละมากกว่า 1000 ชีวิตอย่างเพียงพอ มีธรรมานุศาสน์ และธรรมชาติเจริญหู เจริญตา ตลอดเวลา พระสงฆ์ องค์เณรทรงศีลสิกขาหมดจดและมั่นคงในธุดงควัตรในรูปแบบที่ทั่วๆไปเรียกกันว่า ‘‘วัดพระป่า’’หรือว่า‘‘วัดพระปฏิบัติกัมมัฏฐาน’’(สมเด็จพระสังฆราช, สา)

บทที่1

บทนำ

1.1ที่มาและความสำคัญ

วัดไกลกังวลตามกองโบราณคดี กรมศิลปากร พิสูจน์ว่าสร้างวัดขึ้นในสมัยลพบุรี (พุทธศักราช 1002 หนึ่งพันห้าร้อยกว่าปีที่แล้ว)แต่กลายเป็นวัดร้างมากี่ร้อยปีหรือถูกทะนุบำรุงขึ้นกี่ครั้งนั้นมิอาจค้นพบได้ในละแวกใกล้เคียงเช่นทิศเหนือด้านเชิงเขาลงไปใกล้บ้านสวนลาวมีวัดวิหารเก้าห้อง ซึ่งมีเจดีย์เก่าเป็นหลักฐานเละบนยอดเขาหนองสอด ก็มีเจดีย์ปรากฏเช่นกัน ส่วนทิศตะวันออกตีนเขาพื้นราบก็มีวัดเก่าเรียกว่า วัดไกรลาศ (ไกรราษฎร์หรือหนองทาระกู)(ปัจจุบัน คือ วัดเทพหิรัณย์)โบราณสถานดังกล่าวเหล่านั้นสร้างในสมัยลพบุรีทั้งสิ้นลักษณะวัสดุก่อสร้างที่เหลือให้เห็นเป็นซากเจดีย์ซึ่งก่อด้วยอิฐหนาใหญ่ยาวส่วนเศษกระเบื้องดินเผาที่เหลือเห็นชัดก็คือตะจอกระเบื้องมีลักษณะงอแหลมยาวราวนิ้วชี้เห็นจะได้ส่วนอื่นๆที่เหลือเป็นส่วนพระพุทธรูปแกะด้วยหินทรายแดงเช่น เศียร แขน และหน้าตัก ฯลฯ ส่วนฐานเจดีย์นั้นเป็นหลุมลึกลงไป เพราะสมัยนั้นนักนิยมของเก่าได้ฝากฝีมือไว้เล่ากันสืบมาว่า เมื่อวัดไกลกังวลตกอยู่ในสภาพรกร้างนั้นทายก ทายิกา บ้านใกล้เรือนเคียงได้ช่วยกันนำพระพุทธรูปและโบราณวัตถุที่มีอยู่ไปไว้วัดที่มีพระสงฆ์ เช่นหลวงพ่อแดง อยู่ที่วัดประชุมธรรม(ทับนา),หลวงพ่อดำ วัดหนองทาระภู,พระพุทธมาลีศรีเนินขาม วัดเนินข้าม และระฆังอยู่ที่วัดหนองแจง ทั้งสีวัดอยู่ในอำเภอหันคาเช่นกัน พระพุทธรูปและโบราณวัตถุเหล่านี้ล้วนศักดิ์สิทธิ์ มีผู้เข้ารบนับถือกันมาก จนกลายเป็นสมบัติคู่วัดคู่บ้านไปในที่สุดอย่างไรก็ดี เมือมองดูภาพความรุ่งเรืองในอดีตแล้ว ต้องขอยกสองมือประนมอนุโมทนาแก่พุทธบริษัทในสมัยบรรพกาลที่ดำรงมั่นในพระพุทธศาสนา ได้ร่วมกันสร้างอารามเป็นพุทธบูชา ธรรมบูชา สังฆบูชา เพื่อเพิ่มทาน ศีลและภาวนา บารมีให้แก่ตนและอนุชนรุ่นหลังอันเติมไปด้วยวิริยะ อุตสาหะ อย่างยิ่งยวด แต่สามัญลักษณะมี อนิจจังเป็นตน ทำให้ทุกอย่างมีเกิดขึ้นและหมดไปเป็นธรรมดา เป็นไปตามกาลและตามอายุขัย เป็นอยู่นานเท่าไรไม่อาจหยั่งรู้ได้

1.2 วัตถุประสงค์

1.เพื่อศึกษาประวัติความเป็นมาของวัดไกลกังวล (เขาสารพัดดีศรีเจริญธรรม)

2.เพื่อเผยแพร่พระพุทธศาสนาสืบต่อไป

3.เพื่อเป็นแหล่งข้อมูลเกี่ยวกับวัดไกลกังวล(เขาสารพัดดีศรีเจริญธรรม)

1.3 ขอบเขตของโครงงาน

1.ศึกษาเกี่ยวกับประวัติความเป็นมาของวัดไกลกังวล (เขาสารพัดดีศรีเจริญธรรม)

2.หาข้อมูลเกี่ยวกับวัดไกลกังวล (เขาสารพัดดีศรีเจริญธรรม)

3.สามารถให้คนรุ่นหลังศึกษาได้

1.4ประโยชน์ที่คาดว่าจะได้รับ

1.ได้รู้เกี่ยวกับประวัติความเป็นมาของวัดไกลกังวล(เขาสารพัดดีศรีเจริญธรรม)

2.รู้ กฎ ระเบียบ ในการเข้าวัด หรือการปฏิบัติธรรม

3.รู้จักการบริหารและการปกครองของวัดไกลกังวล (เขาสารพัดดีศรีเจริญธรรม)

4.รู้ความสำคัญและที่มาของประเพณีโบราณที่สืบต่อกันมา

5.การอนุรักษ์ทรัพยากรธรรมชาติและสิ่งแวดล้อมที่ทางวัดจัดขึ้น

บทที่2

เอกสารที่เกี่ยวข้อง

**2.1 ประวัติวัดไกลกังวล**

วัดไกลกังวลเป็นวัดราษฎร์สังกัดนิกาย มหานิกาย ตั้งอยู่บนเขาสารพัดดี เลขที่ ๑๔๕ บ้านไร่ สวนลาว หมู่ที่ ๗ตำบลบ้านเชี่ยน อำเภอหันคา จังหวัดชัยนาท ๑๗๑๓๐  
  
ด้านตะวันตกติดกับเขาดินสอถัดจากเขาดินสอมาทางทิศตะวันตกเฉียงเหนือเป็นเขาหนองสอดด้านเหนือเป็นหมู่บ้านไร่สวนลาว ส่วนทางทิศตะวันออก เป็นบ้านหนองทาระกู และคลองชลประทาน อู่ทอง - มะขามเฒ่า  
  
บรรยากาศร่มรื่นไปทั้งภูเขามีต้นไม้นานาพันธุ์ทั้งที่ขึ้นโดยธรรมชาติและปลูกขึ้นภายหลัง มี รั้วรอบขอบชิดด้วยกำแพงถาวรสูง ๓.๗๐เมตร ยาวรอบภูเขา ๕ กิโลเมตร ซึ่งนับว่า เป็นกำแพงวัดที่ยาวที่สุดในโลกและมีกำแพงล้อมป่าปลูกด้านทิศเหนืออีกราว ๒ กิโลเมตร  
  
ได้รับอนุญาตให้ยกวัดร้างขึ้นเป็นวัดที่มีพระสงฆ์เมื่อวันที่ ๒๑ กุมภาพันธ์ พ.ศ.๒๕๑๘ และได้รับพระราชทานวิสุงคามสีมา เมื่อ พ.ศ.๒๕๓๐ทำการบรรพชาอุปสมบทกุลบุตรได้ มีเนื้อที่ของวัดตาม สค.๑ เลขที่ ๒๐๒ จำนวน ๑๐๐ไร่เศษ  
  
ทิศเหนือ ยาว ๑๐เส้น ติดต่อบ้านนายนิล ดวงแก้ว  
ทิศใต้ ยาว ๑๐เส้น ติดต่อเขาสารพัดดี  
ทิศตะวันออก ยาว๑๐ เส้น ติดต่อบ่อน้ำซับ  
ทิศตะวันตก ยาว๑๐ เส้น ติดต่อเขาดินสอ  
ยังมีที่ธรณีสงฆ์เนื้อที่ ๓๒๔ ไร่ จากหลักฐานกองศาสนสมบัติ กรมการศาสนาปี ๒๕๒๑และได้ซื้อเพิ่มเพื่อปลูกป่า และอนุรักษ์สัตว์ราว ๒,๐๐๐ ไร่ มีศาลากุฎีวิหาร พร้อมรับผู้เข้ามาปฏิบัติ จากทิศทั้ง ๔ ครั้งละกว่า ๑,๐๐๐ชีวิตอย่างเพียงพอ มีธรรมานุศาสน์ และธรรมชาติเจริญหูเจริญตา ตลอดเวลาพระสงฆ์องค์เณรทรงศีลสิกขาหมดจดและมั่นคงในธุดงควัตร ในรูปแบบที่ทั่วๆ ไปเรียกกันว่า "วัดพระป่า" หรือว่า "วัดพระปฏิบัติกัมมัฏฐาน" (สมเด็จพระสังฆราช, สา)

**2.2 ผู้บอกประวัติความเป็นมาของวัด**

****

**‍ประวัติพระอธิการสำรวม สิริภทฺโท**

**ชาติภูมิ**  
เกิดวันที่ 4 กรกฎาคมพ.ศ.2484  
ตรงกับวันศุกร์ ขึ้น 11ค่ำ เดือน 8 ปีมะเส็ง  
ณ บ้านเลขที่188หมู่5  
ต.หนองผักนาก อ.สามชุก จ.สุพรรณบุรี  
บิดาชื่อ นายสุ่มสว่างศรี  
มารดาชื่อ นางส้มลิ้มสว่างศรี  
**อุปสมบท**  
วันที่ 5 พฤษภาคม พ.ศ.2511เวลา11.01น.  
ณ วัดหนองผักนาก อ.สามชุก จ.สุพรรณบุรี  
โดยมีพระครูสุธรรมสถิตเป็นพระอุปัชฌาย์  
**ใบสุทธิเลขที่**  
20/2521(พระครูสุธรรมสถิต)  
**การศึกษา**  
**ทางโลก**ป.4(ร.ร.สว่างศรีราษฎร์อุทิศ) ปี2495  
**ทางธรรม**นธ.โท ปี2519  
**ดำรงตำแหน่ง**  
เจ้าอาวาส วัดไกลกังวล  
ตั้งแต่วันที่ 29 ธันวาคม พ.ศ.2543  
ถึง ปัจจุบัน (ตราตั้งเลขที่12/2543)  
**คติประจำใจ**อย่าเชื่อใจ อย่าตามใจอย่าปล่อยใจ

**‍**

**‍ประวัติพระมนู ขนฺติธมฺโม**

**ชาติภูมิ**  
เกิดวันที่ 10กุมภาพันธ์พ.ศ.2497  
ตรงกับวันพุธ ขึ้น 7 ค่ำ เดือน3ปีมะเมีย  
ณ บ้านเลขที่84หมู่4  
บ้านบางคาง ต.วังลึก อ.สามชุก จ.สุพรรณบุรี  
บิดาชื่อ นายบางน้ำทิพย์  
มารดาชื่อ นางนวล น้ำทิพย์  
**อุปสมบท**  
วันที่25มิถุนายน พ.ศ.2520เวลา 12.35น.  
ณ วัดท่าช้าง อ.เดิมบางนางบวชจ.สุพรรณบุรี  
โดยมีพระครูไพโรจน์ธรรมคุณเป็นพระอุปัชฌาย์  
**ใบสุทธิเลขที่**  
26/2520(พระครูไพโรจน์ธรรมคุณ)  
**การศึกษา**  
**ทางโลก**ป.4(ร.ร.วังจิก) ปี 2508  
**ทางธรรม**นธ.โท ปี2522  
**ดำรงตำแหน่ง**  
รักษาการเจ้าอาวาสวัดไกลกังวล  
ตั้งแต่ วันที่ 3มกราคม พ.ศ.2536  
ถึง วันที่ 12กันยายานพ.ศ.2543

**2.3 ความเชื่อเกี่ยวกับเขาสารพัดดี**

**ชาวลับแล**ในความรู้สึกของคนทั่วไป ชาวลับแล คือ ผู้สำเร็จวิชากลุ่มหนึ่ง จึงมีกายเป็นทิพย์อายุยืน ใจบุญอยู่ในศีลในสัตย์ อาศัยในโลกหยาบๆ ของมนุษย์ แต่คนธรรมดามองไม่เห็นในขณะเดียวกัน คนเราธรรมดาถ้ามีศีลสัตย์หรือมีบุญชาวลับแลจะจำแลงให้เห็นให้สัมผัสให้อยู่ร่วมด้วยก็ยังได้ บางท่านกล่าวว่าแม้หลวงพ่อปาน วัดบางนมโคก็ยังสร้างบารมีอยู่ในเมืองลับแลฟังแล้วงุนงงสงสัย  
ใกล้ๆยอดเขาเดิมทีมีถ้ำเก็บสมบัติส่วนกลางมี หม้อ ไห โตก ถาด ชาม ช้อน คือสารพัดชนิดที่ชาวบ้านจะยืมเอาไปใช้ในงานบุญกุศลได้ถ้ำนี้เปิดเสมอสำหรับผู้มุ่งมาเพื่อเอาไปใช้ในงานสำคัญถ้ามาเที่ยวมาชมจะไม่มีโอกาสเห็นได้เลยทุกบ้านทุกงานยืมไปแล้วต้องนำมาคืนให้ครบในสมัยนั้น ความศรัทธาและความนับถือผนวกกันทำให้รู้สึกกลัวๆ กล้าๆ ฉะนั้นสิ่งของทุกชิ้นเอาไปเท่าไรเอามาคืนเท่านั้นไม่มีใครจงใจและตั้งใจเก็บงำเอาไว้เพื่อตน เพราะเป็นของเขาสารพัดดีมันงามแตกต่างจากของชาวบ้านอย่างไม่ต้องสังเกตก็รู้ได้เวลาที่ผ่านไปใจคนก็แปรเปลี่ยนไปด้วย ในที่สุดชาวลับแลก็ต้องปิดถ้ำสมบัติกลางเพราะผู้ยืมไปแล้วเจตนาส่งคืนไม่ครบ ชาวลับแลถือว่าคบกันไม่ได้เหตุจากคนคิดไม่ซื่อขโมยจากบ้านเจ้าภาพบ้าง เจ้าภาพหมกเม็ดเอาของเทียมผสมมาคืนบ้างเป็นต้น แต่เล่ากันว่า ของเหล่านั้นก็กลายเป็นหิน เป็นใบไม้ไปจนหมดไม่มีใครได้ครอบครองสมบัติของชาวลับแลไว้ในสภาพที่เคยเห็น

บทที่ 3

ขั้นตอนการดำเนินงาน

1.ปรึกษากันว่าจะเลือกทำโครงงานเรื่องอะไร

2.เลือกหัวข้อโครงงานที่จะทำ

3.ปรึกษากันว่าจะไปหาข้อมูลที่วัดไกลกังวลกันวันไหน

4.เตรียมกล้องเพื่อจะไปถ่ายภาพและบันทึกวีดีโอ

5.ไปหาข้อมูลที่วัดไกลกังวล

6.เมื่อเข้าไปในวัดก็ต้องปฏิบัติตามกฎระเบียบของวัดและเคารพต่อสถานที่

7.เข้าไปหาเจ้าอาวาสเพื่อถามข้อมูลและขออนุญาติถ่ายภาพบันทึกส่วนต่างๆภายในวัด

8.เมื่อท่านเจ้าอาวาสอนุญาติแล้วพวกเราก็ลงมือถ่ายภาพบันทึกข้อมูลเพื่อจะนำมาทำโครงงาน

9.บำเพ็ญประโยชน์ให้กับวัด

10.ลงมือทำโครงงาน

11.สมาชิกในกลุ่มช่วยกันพัฒนาและตกแต่งเว็บให้สวยงาม

12.ตรวจสอบความเรียบร้อยของเว็บโครงงาน

13.เตรียมการนำเสนอผลงานพร้อมกับหมอบหมายเนื้อหาให้ทุกคนมีส่วนร่วมในการนำเสนอร่วมกัน

14.เตรียมพร้อมการนำเสนอโครงงาน

บทที่4

ผลการศึกษาค้นคว้า

ผลจากการทำโครงงาน“ประวัติวัดไกลกังวล(เขาสารพัดดีศรีเจริญธรรม)”นั้นผู้จัดทำได้ต้องปฏิบัติตามขั้นตอนการดำเนินงานตามโครงงานและมีผลต่อการศึกษาค้นคว้าและแนวปฏิบัติอย่างเป็นระบบระเบียบ เป็นต้น

**4.1 ผลการศึกษาค้นคว้าและแนวปฏิบัติ**

1. ศึกษาประวัติวัดไกลกังวล(เขาสารพัดดีศรีเจริญธรรม)โดยอาศัยแหล่งข้อมูลจริง

2. ถ่ายรูปภาพจากแหล่งข้อมูลที่ศึกษาและนำรูปภาพมาจัดทำเป็นวีดีโอนำมาประยุกต์เก็บรายละเอียดของภาพโดยใช้ความรู้ความเข้าใจทางด้านคอมพิวเตอร์ในการสร้างให้มีความสัมพันธ์กัน

3. นำความรู้และข้อมูลที่ได้จากการศึกษาหาความรู้จากบุคคลภายในวัด พระ แม่ชีและศึกษาจากอินเตอร์เน็ตทั้งที่ในโรงเรียนและภายนอกมาทำตามดังที่ได้ศึกษา

**ผลการประเมิน**

|  |  |  |  |  |
| --- | --- | --- | --- | --- |
| **ข้อที่** | **หัวข้อในการประเมิน** | **ค่าเฉลี่ย** | **S.D.** | **ความหมาย** |
| 1. | ความสวยงามของเว็บไซต์ |  |  |  |
| 2. | ความเหมาะสมของตัวหนังสือ |  |  |  |
| 3. | การเชื่อมโยงของเว็บไซต์ |  |  |  |
| 4. | ความสมบูรณ์ของเนื้อหาและความเป็นมา |  |  |  |
| 5. | ความเหมาะสมของภาพประกอบเว็บไซต์ |  |  |  |
| 6. | ความเหมาะสมของการใส่วีดีโอ |  |  |  |

**เกณฑ์การประเมิน**

4.51-5.00 มากที่สุด

3.51-4.50 มาก

2.51-3.50 ปานกลาง

1.51-2.50 น้อย

1.0-1.510 น้อยที่สุด

บทที่ 5

สรุปผลและอภิปรายผลการดำเนินงาน

**5.1 สรุปผล และอภิปรายผล**

จากการทำโครงงาน“ประวัติวัดไกลกังวล(เขาสารพัดดีศรีเจริญธรรม)”มีดังนี้

1.สามารถนำเนื้อหาที่ได้ศึกษาไปเผยแพร่แก่บุคคลอื่นที่สนใจ

2.สามารถบรูณาการเนื้อหาสาระทางด้านคอมพิวเตอร์ใช้ความรู้จากสถานที่ที่ศึกษาและอินเทอร์เน็ต และการนำองค์ความรู้ที่มีอยู่ในท้องถิ่นมาประยุกต์ใช้เพื่อนำเสนอประวัติวัดไกลกังวล(เขาสารพัดดีศรีเจริญธรรม)ที่ควรอนุรักษ์ต่อไปไม่ให้สูญหายไปจากท้องถิ่นเดิม

3.สามารถฝึกประสบการณ์ในการวางแผนการทำงานเป็นกลุ่มให้เสร็จทันเวลา

**5.2 ประโยชน์ที่ได้รับจากการทำโครงงานคอมพิวเตอร์**

1. ได้รับความรู้ความเข้าใจทางด้านคอมพิวเตอร์เกี่ยวกับการสร้างWikispaces สามารถนำไปใช้ในชีวิตประจำวันอย่างเป็นรูปธรรมมากขึ้น

2.ได้รับความรู้ความเข้าใจด้านเทคโนโลยีและคอมพิวเตอร์มาประยุกต์ และบูรณาการเพื่อสร้างโครงงานคอมพิวเตอร์โดยอาศัยแหล่งข้อมูลที่มีอยู่จริงของวัดไกลกังวล

3.ได้รับการฝึกทักษะในการทำงานเป็นทีมตลอดจนรู้ขั้นตอนในการเตรียมงาน วางแผนและการนำเสนอผลงานในรูปแบบต่างๆ ตามโครงงานคอมพิวเตอร์

4. ได้มีความรู้ความเข้าใจเกี่ยวกับประวัติวัดไกลกังวล(เขาสารพัดดีศรีเจริญธรรม)เรื่องเกี่ยวกับด้านพระพุทธศาสนาท้องถิ่นแต่เดิม วัฒนธรรม ประเพณีต่างๆ รวมถึงวิถีชีวิตของบุคคลที่เคร่งคัดอยู่ในศีลในธรรมหันตนมาพึ่งพาทางด้านศาสนาพุทธ

5.ได้เรียนรู้การวางแผนการทำงานอย่างเป็นระบบ กระบวนการกลุ่มและการใช้เวลาว่างให้เกิดประโยชน์สูงสุด

6. สามารถทำชีวิตให้มีความสุขได้ ถ้าทำตนให้เกิดประโยชน์ต่อตนเองและผู้อื่นและไม่เป็นตัวท่วงทางสังคมรู้จักทำความดีเหมือนที่พระพุทธศาสนาทรงสั่งสอนเรามา

**5.3 ข้อเสนอแนะของการทำโครงงานคอมพิวเตอร์**

ควรนำเว็บ http://wadkao.wikispaces.comไปเผยแพร่ให้ประชาชนคนทั่วไปได้รับทราบถึงประวัติวัดไกลกังวล(เขาสารพัดดีศรีเจริญธรรม)เรื่องท้องถิ่นของไทยเเต่เดิม วัฒนธรรม ประเพณีต่างๆ รวมถึงวิถีชีวิตของคนในจังหวัดชัยนาทและจังหวัดใก้ลเคียง

**ภาคผนวก**

- จากหนังสือประวัติวัดไกลกังวล(เขาสารพัดดีศรีเจริญธรรม)

- จากwww.google.com

- จากการบอกเล่าของหลวงพ่อสำรวม สิริภทฺโท

**แบบประเมินโครงงานคอมพิวเตอร์**

**โครงงาน เรื่อง ประวัติวัดไกลกังวล(เขาสารพัดดี)**

**Wadkao.wikispaces.com**

**สถานภาพ** ครู นักเรียน ประชาชน

**เพศ** ชาย หญิง

**การศึกษา** มัธยมศึกษา ปริญญาตรี ปริญญาตรีขึ้นไป

**ประเมินแสดงความพึงพอใจ**

|  |  |  |  |  |  |
| --- | --- | --- | --- | --- | --- |
| **หัวข้อในการประเมิน** | **มากที่สุด**  **5** | **มาก**  **4** | **ปานกลาง**  **3** | **น้อย**  **2** | **น้อยที่สุด**  **1** |
| 1.ความสวยงามของเว็บไซต์ |  |  |  |  |  |
| 2.ความเหมาะสมของตัวหนังสือ |  |  |  |  |  |
| 3.การเชื่อมโยงของเว็บไซต์ |  |  |  |  |  |
| 4.ความสมบูรณ์ของเนื้อหาและความเป็นมา |  |  |  |  |  |
| 5.ความเหมาะสมของภาพประกอบของเว็บไซต์ |  |  |  |  |  |
| 6.ความเหมาะสมของการใส่ วีดีโอ |  |  |  |  |  |

**ข้อเสนอแนะ**

....................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................